cyanic-selkie/wikianc huggingface dataset:
నఖక్షతంగళ్
నఖక్షతంగళ్, 1986 ఏప్రిల్ 11న విడుదలైన మలయాళ సినిమా. గాయత్రి సినిమా బ్యానరులో గాయత్రి, పార్వతి నిర్మించిన ఈ సినిమాకు హరిహరన్ దర్శకత్వం వహించాడు. ఈ సినిమాలో మోనిషా, వినీత్, సలీమా, పి. జయచంద్రన్ తదితరులు నటించారు. ఈ సినిమాలో తన నటనకు మోనిషా ఉత్తమ నటిగా జాతీయ చలనచిత్ర అవార్డును గెలుచుకుంది. ఈ సినిమా భారీ బ్లాక్ బస్టర్ గా నిలిచింది. ఇందులోని పాటలకు మంచి ఆదరణ లభించింది. ఇది తమిళంలోకి పూక్కల్ విదుం తూత్తుగా రీమేక్ చేయబడింది.
అవార్డులు
1987 భారత జాతీయ చలనచిత్ర పురస్కారాలు
బయటి లింకులు
వర్గం:భారతీయ సినిమాలు వర్గం:1986 సినిమాలు
బుట్టబొమ్మ
బుట్టబొమ్మ 2023లో విడుదలైన తెలుగు సినిమా. సితార ఎంటర్టైన్‌మెంట్స్‌, ఫార్చ్యూన్‌ ఫోర్‌ సినిమాస్‌ బ్యానర్‌లపై నాగ‌వంశీ. ఎస్‌, సాయి సౌజ‌న్య‌ నిర్మించిన ఈ సినిమాకు శౌరి చంద్రశేఖర్‌ రమేష్‌ దర్శకత్వం వహించాడు. అనిఖా సురేంద్రన్, అర్జున్ దాస్, సూర్య వశిష్ట ప్రధాన పాత్రల్లో నటించిన ఈ సినిమా టీజర్‌ను 2022 నవంబర్ 7న, పేరులేని ఊరులోకి పాటను జనవరి 10న విడుదల చేసి సినిమాను ఫిబ్రవరి 4న విడుదలైంది. బుట్టబొమ్మ సినిమా నెట్‌ఫ్లిక్స్‌ ఓటీటీలో మార్చి 3న స్ట్రీమింగ్ ప్రారంభమైంది.
జ్యోతి సుభాష్
జ్యోతి సుభాష్ భారతదేశానికి చెందిన సినిమా, టెలివిజన్, రంగస్థల నటుడు. ఆమె మరాఠీ సినిమాలు వాలు (2008), గభృచా పౌస్ (2009), హిందీ సినిమాలు ఫూంక్ (2008), అయ్యా (2012) లో నటనకుగాను మంచి గుర్తింపునందుకుంది.
బయటి లింకులు
వర్గం:భారతీయ సినిమా నటీమణులు
ఎం. కె. స్టాలిన్
ఎం.కె.స్టాలిన్ , తరచుగా అతని మొదటి అక్షరాలు MKS అని పిలవబడే తమిళనాడుకు చెందిన ఒక రాజకీయ నాయకుడు, ద్రవిడ మున్నేట్ర కజగం (DMK) రాజకీయ పార్టీ అధ్యక్షుడు. అతను 1996 నుండి 2002 వరకు చెన్నైకి 37 వ మేయర్, 2009 నుండి 2011 వరకు తమిళనాడు యొక్క మొదటి ఉప ముఖ్యమంత్రిగా ఉన్నారు.
తమిళంలోని 2 వ ముఖ్యమంత్రి, డిఎంకే చీఫ్ ఎం. కరుణానిధి మూడవ కుమారుడు, తన రెండవ భార్య దయాళు అమ్మాళ్కి జన్మించారు. స్టాలిన్ మద్రాస్ విశ్వవిద్యాలయంలో చెన్నైలోని న్యూ కాలేజీ నుండి చరిత్రలో తన గ్రాడ్యుయేషన్ పూర్తి చేశారు. 2006 అసెంబ్లీ ఎన్నికల తరువాత తమిళనాడు ప్రభుత్వంలో గ్రామీణాభివృద్ధి శాఖ, స్థానిక పరిపాలన మంత్రిగా స్టాలిన్ అయ్యారు. 2009 మే 29 న, స్టాలిన్ గవర్నర్ సుర్జిత్ సింగ్ బర్నాలా చేత తమిళనాడు డిప్యూటీ ముఖ్యమంత్రిగా నామినేట్ అయ్యాడు.
2013 జనవరి 3 న ముత్తువేల్‌ కరుణానిధి స్టాలిన్‌ ను తన వారసుడిగా పేర్కొన్నారు. కరుణానిధి మరణం తర్వాత పార్టీ అధికారాలను ఎవరు తీసుకుంటున్నారనే దాని గురించి గందరగోళానికి గురయ్యారు. డిఎంకే పార్టీ వ‌ర్కింగ్ ప్రెసిడెంట్‌గా 2017 జనవరి 4 న స్టాలిన్ నియమించబడ్డారు. 2021లో అసెంబ్లీ ఎన్నికల్లో డీఎంకే  అభ్యర్థి గా స్టాలిన్ కొళత్తూర్ అసెంబ్లీ నియోజకవర్గం నుండి పోటీ చేశాడు. ఆయన తమిళనాడు ముఖ్యమంత్రిగా 7 మే 2021న ప్రమాణస్వీకారం చేశాడు. స్టాలిన్‌తో గవర్నర్‌ భన్వరీలాల్‌ పురోహిత్‌ ప్రమాణ స్వీకారం చేయించాడు.
రాజకీయ జీవితం
ముత్తువేల్‌ కరుణానిధి స్టాలిన్‌ 14 ఏండ్ల వయసులో రాజకీయాల్లోకి అడుగుపెట్టాడు. 1967లో ఆయన మామ మురసోలి మారన్‌ తరఫున లోక్ సభ ఎన్నికల ప్రచారం నిర్వహించాడు. డీఎంకే పార్టీ జనరల్‌ కమిటీలో స్థానం దక్కించుకొన్నాడు. 1976లో ఎమర్జెన్సీకి వ్యతిరేకంగా గళం విప్పి మీసా చట్టం కింద జైలు శిక్ష అనుభవించాడు. డీఎంకే పార్టీ యువజన విభాగం అధ్యక్షుడిగా బాధ్యతలు చేపట్టి, 2017 వరకు (దాదాపు 40 ఏండ్లు) ఈ పదవిలో ఉన్నాడు.
స్టాలిన్‌ 1984లో తొలిసారి చెన్నైలోని థౌజండ్‌ లైట్స్‌ నియోజకవర్గం నుండి పోటీ చేసి అన్నాడీఎంకే అభ్యర్థి కేఏ కృష్ణస్వామి చేతిలో ఓడిపోయాడు. 1989లో మళ్లీ అదే స్థానం నుంచి పోటీచేసి ఎమ్మెల్యేగా తొలిసారి గెలుపొందాడు. 1996లో థౌజండ్‌ లైట్స్‌ నియోజకవర్గ ఎమ్మెల్యేగా ఉన్నప్పుడే చెన్నై మేయర్‌ స్థానానికి పోటీచేసి గెలిచాడు.
స్టాలిన్‌ ఇలా రెండు ఎన్నికైన పదవుల్లో ఏకకాలంలో పనిచేశాడు. 2001లో కూడా చెన్నై మేయర్‌గా మళ్లీ గెలిచాడు, కానీ 2002లో అప్పుడు అధికారంలో ఉన్న సీఎం జయలలిత ఒకే వ్యక్తి రెండు ఎన్నికైన పదవుల్లో ఉండకుండా చట్టం తీసుకొచ్చింది. 2011లో కొళత్తూరు నుంచి పోటీచేసి గెలిచాడు. 2021లో అసెంబ్లీ ఎన్నికల్లో కొళత్తూరు అసెంబ్లీ నియోజకవర్గం నుండి పోటీ చేసి విజయం సాధించాడు.
సినీరంగం
ఎం.కె.స్టాలిన్ 1978లో నంబిక్కై నట్చత్రం అనే సినిమాను నిర్మించాడు. ఒరేరత్తమ్‌, మక్కల్‌ అనయట్టల్‌ చిత్రాలతో పాటు కురుంజి మలార్‌, సూరియా టీవీ సీరియల్స్ లో నటించాడు.
మూలాలు
వర్గం:తమిళనాడు ఉప ముఖ్యమంత్రులు వర్గం:తమిళనాడు రాజకీయ నాయకులు వర్గం:తండ్రి నుండి వారసత్వంగా రాజకీయాల్లోకి వచ్చినవారు వర్గం:భారతదేశ రాష్ట్రాల ముఖ్యమంత్రులు వర్గం:జీవిస్తున్న ప్రజలు వర్గం:1953 జననాలు
సర్వదర్శన సంగ్రహం
thumb| సర్వదర్శన సంగ్రహం సర్వదర్శన సంగ్రహం  (సంస్కృతం: सर्वदर्शनसंग्रहः) మాధవ విద్యారణ్యుడిచే రచించబడిన అతి ప్రాచీన హైందవ నాస్తిక తత్వం. ఇందులో
కలవు.
రచయిత గురించి
మాధవ విద్యారణ్యుడు విజయనగర సామ్రాజ్యంలో హరిహరునికి, బుక్క రాయకీ రాచగురువు, మహర్షి. శృంగేరీ శారదా పీఠానికి 12వ జగద్గురువుగా 1380-1386 వరకూ వ్యవహరించారు. హంపి లో గానీ, వరంగల్లులో గానీ వీరు జన్మించి ఉండవచ్చునని ఒక అభిప్రాయము కలదు.
గ్రంథము
అన్ని అధ్యాయములలోను విద్యారణ్యుడు దైవముపై నున్న నమ్మకాన్ని ప్రశ్నిస్తాడు. ఈ మతాలను కనుగొన్నవారి వాక్కులను నేరుగా ప్రస్తావిస్తూనే వీటన్నింటికీ భిన్నంగా నాస్తికత్వాన్ని ప్రబోధిస్తాడు.
ఇతర లింకులు
వర్గం:సంస్కృత గ్రంథములు
క్రోనస్
క్రోనస్ (Cronus): గ్రీసు దేశపు పురాణ గాథలు
గ్రీసు దేశపు పురాణం గాథలలో మూడు తరాల “శాల్తీలు” కనిపిస్తారు: మొదటి తరం సృష్ట్యాదిలో ఉండే అస్తవ్యస్తత (chaos) నుండి పుట్టినవారు. వీరిని “దేవుడు,” “దేవత” అని అభివర్ణించడానికి బదులు వీటిని మూర్తిత్వం లేని అభిజ్ఞానాలు (amorphous symbols) గా కానీ, అపరావతారాలు (personified concepts) గా  భావించవచ్చు. రెండవ తరం వారు టైటనులు. సాంప్రదాయికంగా వీరిని దేవగణాలలో ఉంచుతారు కానీ, ఒక విధంగా చూస్తే వీరిలో కొందరు హిందూ పురాణాలలోని రాక్షసులని పోలిన శాల్తీలులా అనిపిస్తారు. మూడవ తరం వారు ఒలింపస్ పర్వతం మీద స్థిరనివాసం ఏర్పరచుకున్న ఒలింపయనులు. ఈ మూడవ తరం వారు మనకి పరిచయమైన దేవగణాల (అనగా, “దేవుళ్ళు,” “దేవతలు”)  కోవ లోకి వస్తారు.
టి.రజనీ
తెల్లప్రోలు రజనీ భారతదేశానికి చెందిన న్యాయమూర్తి. ఆమె 2017 జనవరి 1 నుండి 2020 నవంబర్ 5 వరకు ఆంధ్రప్రదేశ్ హైకోర్టు న్యాయమూర్తిగా విధులు నిర్వహించింది.
క్రోనస్
క్రోనస్ (Cronus): గ్రీసు దేశపు పురాణ గాథలు
ఇక్కడ gods అనే ఇంగ్లీషు మాటని “దేవుళ్ళు,” “దేవతలు” అని అనువదించడం జరిగింది కానీ, నిదానం మీద ఆలోచిస్తే “gods” అన్న మాటని సురులు, అసురులు అని తెలిగించి సురులని “దేవతలు” గా పరిగణించి, అసురులులో మంచి వాళ్ళని “దేవతల” కోవలో పడేసి, చెడ్డ  వాళ్ళని రాక్షసులుగా లెక్కలోకి తీసుకోవచ్చు. కానీ ఈ సూక్ష్మ భేదాలని విస్మరించి అందరినీ “దేవుళ్ళు” అనే - లింగ భేదం లేకుండా - అనడం జరిగింది.
టి.రజనీ
జననం, విద్యాభాస్యం
టి.రజనీ 	1958 నవంబర్ 6న ఆంధ్రప్రదేశ్ రాష్ట్రం, ప్రకాశం జిల్లా, పర్చూరు మండలం, అన్నంభొట్లవారిపాలెం గ్రామంలో వెంకటప్పయ్య, రామతులశమ్మ దంపతులకు జన్మించింది. ఆమె ఇంటర్మీడియట్ వరకు గుంటూరులో పూర్తి చేసి, ఆంధ్ర యూనివర్సిటీ నుండి 1980లో న్యాయశాస్త్రంలో పట్టా అందుకొని 1981లో న్యాయవాదిగా పేరు నమోదు చేసుకుంది.
క్రోనస్
క్రోనస్ (Cronus): గ్రీసు దేశపు పురాణ గాథలు
గ్రీసు దేవుళ్ళు హిందూ దేవుళ్ళలాంటి వాళ్లు కాదు; వీళ్లల్లో ఈర్హ్య, అసూయ, పగ, జుగుప్స వంటి లక్షణాలు మానవులలో కంటె ఎక్కువ మోతాదులో ఉన్నట్లు అనిపిస్తుంది. వీరు మానవులని సృష్టించి వారిని చదరంగంలో పావులని నడిపినట్లు నడిపి ఆడుకుంటారు. ఉదాహరణకి అందంలో ఎవరు గొప్ప అని పోటీ పడి ముగ్గురు దేవతలు ట్రోయ్ నగరంలో మహా సంగ్రామానికి కారకులు అవుతారు.
మొదటి తరం “దేవతలు”
మొదట్లో - సృష్ట్యాదిలో - అంతా అస్తవ్యస్తం. ఆ అస్తవ్యస్తం (chaos) నుండి గాయా (Gaia) లేదా భూదేవి, మరి కొన్ని ఇతర ప్రాథమిక శక్తులు (లేదా అపరావతారాలు, లేదా  దైవాంశాలు) పుట్టుకొచ్చేయి: (1) ఈరోస్ (Eros) అనే కామ  దైవం, (2) ఎబిస్ (Abyss); ఇక్కడే పాతాళ లోకానికి అధిపతి అయిన టార్టరస్ ఉంటాడు. అతని పేరనే ఒక బందిఖానా ఉన్నది, (3) ఎరెబస్ (Erebus); చీకటికి అధిపతి, (4) నిక్స్ (Nyx); ఈమె రాత్రికి అధిపత్ని, మొదలైనవి.
టార్టరస్ (పాతాళ లోకం) నుండి రకరకాల రాక్షసాకారాలు పుట్టుకొచ్చేయి. వాటిల్లో ముఖ్యమైనవి: (1) సెర్బిరస్ (Cerberus) అనే మూడు తలకాయల కుక్క. ఇది నరకపు ద్వారాల దగ్గర కాపలా కాస్తూ ఉంటుంది. (2) డ్రేగన్ (Dragon, జేసన్, ఆర్గోనాట్లు, బంగారు ఉన్ని కథలో వచ్చే పెద్ద పామును పోలిన శాల్తీ.) (3) స్ఫింక్స్ (Sphinx, మనిషి ముఖం, సింహం శరీరం, పక్షి రెక్కలు కల ఒక వింత జంతువు. (4) హార్పీస్ (Harpies, మనిషి ముఖం ఉన్న ఒకరకం పక్షి ), (5) సైరన్లు, (6) గోర్గన్ లు (ఈ వికృతాకారులలో పేరెన్నిక గన్నది మెదూసా. ఈ మెదూసా (Medusa) తలలో జుత్తుకి బదులు పాములు ఉంటాయి. ఈ మెదూసా ఎవరిని చూస్తే వారు రాయిగా మారిపోతారు.
టి.రజనీ
మూలాలు
వర్గం:న్యాయమూర్తులు వర్గం:ఆంధ్రప్రదేశ్ హైకోర్టు న్యాయమూర్తులు వర్గం:1958 జననాలు
క్రోనస్
మొదటి తరం “దేవతలు”
ఎరెబస్ కీ నిక్స్ కీ పుట్టిన ఖేరాన్ (Charon) పాతాళ లోకంలో ఉన్న నరకానికి వెళ్లే దారిలో వచ్చే  స్టిక్స్ (Styx) వంటి నదులని దాటడానికి పడవ నడుపుతూ ఉంటాడు. చనిపోయినవారు ఈ నదులని దాటుకుని అటు వెళ్ళాలి. మన వైతరణికి ఇక్కడ స్టిక్స్ కి పోలిక చూడండి.
రెండవ తరం దేవగణాల (టైటనుల) కథ
అందవికారంగా ఒంటికన్నుతో ఉన్న సైక్లాపులని, వందేసి చేతులు ఉన్న హెకటాంకీర్ లని చూసి యూరెనస్ అసహ్యించుకుని వారిని తిరిగి తల్లి గాయా (అనగా, భూదేవి) గర్భకుహరం లోకి (అనగా, పాతాళం లోకి) తోసేసేడు. ఈ అమానుష చర్యకి కడు దుఃఖ పడి ప్రతీకారం కోసం గాయా ఒక కొడవలిని తయారు చేసి, అదను కోసం ఎదురు చూస్తూ ఉంటుంది.
సైక్లాపులు, హెకటాంకీర్ లు జన్మించిన తరువాత ఇంక రాక్షస ఆకారాలు ఉన్న పిల్లలు పుట్టకుండా గాయా-యూరెనస్ లు విడిపోయారు.
ఈ టైటన్ దేవతల గురించి తరువాత, సందర్భం వచ్చినప్పుడు, సావధానంగా మాట్లాడుకుందాం. ప్రస్తుతానికి కొన్ని ఆసక్తికరమైన చిల్లర విషయాలని చూద్దాం. (ఇక్కడ ఏకోదరుల మధ్య వివాహాలు గమనించండి.)
“సముద్రపు జంట” అయిన ఓషనస్ (Oceanus) కీ టేథీస్ (Tethys) కీ అనేకమంది “జలదేవతలు” (Nymphs) పుట్టేరు. “ఆకాశపు జంట” అయిన హైపీరియాన్ (Hyperion) కీ థియా (Theia) కీ పుట్టిన పిల్లలలో హీలియోస్ (సూర్యుడు), సెలీన్ (చంద్రుడు) ముఖ్యులు.
“భూ జంట” అయిన క్రోనస్ (Cronus) కీ రేయా (Rhea) కీ పుట్టిన పిల్లలే టైటనులు. ఇయాపిటస్ (Iapetus) కి పుట్టిన పిల్లలలో చాలా మందిని మనం గుర్తించగలం: (1) ఏట్లస్ (Atlas) నిరంతరం భూమిని భుజాల మీద మోసే శాల్తీ (2) ప్రొమీథియస్ (Prometheus ) మనుష్యుల పుట్టుకకి కారకుడు (3) ఎపిమీథియస్ (Epimetheus). మొట్టమొదటి మానవ స్త్రీని - పెండోరా ని - జూస్ ఆజ్ఞానుసారం తయారు చేసేడు. ప్రొమీథియస్, ఎపిమీథియస్ లు దేవతలకి, మానవులకి” లంకె వంటి వారు.
క్రోనస్ పతనం
మొదటి తరం టైటనులలో క్రోనస్ కడసారం. క్రోనస్ కుతంత్ర బుద్ది కలవాడు, అత్యంత భయంకరమైనవాడు. తల్లి గాయాకి జరిగిన అవమానానికి పగ తీర్చుకోగల సమర్ధుడు. క్రోనస్ ఒక రాత్రి యూరెనస్ మీదకి లంఘించి అతని జననాంగాలని తల్లి ఇచ్చిన కొడవలితో నరికేసి వాటిని సముద్రంలో విసిరేసాడు. ఆ జననాంగాల నుండి స్రవించిన స్రావములతో ఒక రకం రాక్షసులు, జలకన్యలు, తదితరులు పుట్టుకొచ్చేరు. అలా పుట్టుకొచ్చిన వారిలో ఏఫ్రొడైటి (Aphrodite) ఒకామె. ఈ సౌందర్యవతి లైంగిక ప్రేమకి చిహ్నం.
తండ్రిని పదవీ భ్రష్టుడిని చేసి రాజ్యం నుండి బహిష్కరించిన తరువాత క్రోనస్ సైక్లాపులని, హెకటాంకీర్ లని టార్టరస్ లో బంధిస్తాడు. హేడిస్ పాతాళానికి, పొసైడన్ సముద్రాలకి, జూస్ ఆకాశానికి అధిపతులు అవుతారు. జూస్ దేవలోకానికి  అంతటికి పాలకుడుగా చెలామణి  అవుతాడు. ఇతర టైటనులు అతని సభికులుగా అయ్యారు. క్రోనస్ తన తండ్రిని తరిమేసిన తరువాత తన యొక్క సోదరి అయిన రేయాని జీవిత భాగస్వామినిగా స్వీకరిస్తాడు.
క్రోనస్-రేయాలకి పుట్టిన సంతానంలో ముగ్గురు మగ, ముగ్గురు ఆడ. మగ వారు: హేడిస్, పొసైడన్, జూస్. ఆడ వారు: హేస్టియా, డిమిటర్,  హేరా.
చాలమంది స్త్రీలతో సంపర్కం ఉండడం వల్ల క్రోనస్ కి చాలమంది పిల్లలు ఉన్నారు. ఉదాహరణకి క్రోనస్ కి సముద్రపు జలకన్య ఫిలిరాకి పుట్టిన కుమారుడు ఖైరాన్. బొమ్మలలో ఖైరాన్ ని “నరాశ్వం” (centaur) గా చిత్రిస్తారు; అనగా ముందు భాగం మనిషి ఆకారంలోను, పృష్ఠ భాగం గుర్రం ఆకారంలోనూ ఉండే నాలుగు కాళ్ళ శాల్తీ.
మూలాలు
వేమూరి వేంకటేశ్వరరావు, గ్రీసు దేశపు పురాణ గాథలు, ఈమాట జాలపత్రిక, ఫిబ్రవరి 2020, https://eemaata.com/em/issues/202002
వర్గం:గ్రీకు
వెలగా వెంకటప్పయ్య
వెలగా వెంకటప్పయ్య ఆంధ్ర ప్రదేశ్ లో గ్రంథాలయోద్యమానికి సారథి. గ్రంథాలయ పితామహుడు, మానవతావాది, పరిపాలనాదక్షుడు, పత్రికా సంపాదకుడు, సాహితీవేత్తగా పలువురి మన్ననలు పొందారు. తన జీవితమంతయూ గ్రంథాలయోద్యమానికి ధారపోశాడు. గ్రంథాలయ పితామహుడిగా పేరుపొందాడు. గుంటూరు జిల్లా తెనాలి వాస్తవ్యుడు. శాఖా గ్రంథాలయములో చిన్న ఉద్యోగిగా చేరి, స్వయంకృషితో యమ్.ఎ, బాలసాహిత్యంలో పరిశోధన ద్వారా పి.హెచ్.డి పొందాడు. బాల సాహిత్యములో ఎన్నో రచనలు చేశాడు. మరుగున పడిన రచనలు, ముఖ్యముగా పిల్లల సాహిత్యములో ఎందరో మహానుభావుల కృషిని సేకరించి పొందు పరిచాడు. గ్రంథాలయ విజ్ఞానములో వెంకటప్పయ్య తాకని అంశం లేదు. 100కు పైగా పుస్తకాలు, ముఖ్యముగా గ్రంథాలయ విజ్ఞానమునకు సంబంధించి వ్రాసిన గ్రంథాలు అత్యంత ప్రామాణికమైనవి. పలు పుస్తకాలు పాఠ్య గ్రంథాలుగా తీసుకొనబడ్డాయి.
వెంకటప్పయ్య వయోజన విద్య, సంపూర్ణ అక్షరాస్యత ఉద్యమాలలో ప్రముఖ పాత్ర వహించాడు.
వెంకటప్పయ్య గ్రంథాలయ విజ్ఞానమునకు చేసిన సేవలకు గుర్తుగా "Knowledge Management: Today and Tomorrow" గ్రంథము వెలువడింది.
కుటుంబం, నేపథ్యం
డాక్టర్‌ వెలగా వెంకటప్పయ్య 1932లో గుంటూరు జిల్లా తెనాలిలోని ఐతానగర్లో వెలగా నాగయ్య, వెంకాయమ్మ దంపతులకు జన్మించాడు. ఆయనది ఓ సామాన్య రైతు కుటుంబం. ఉద్యోగ అన్వేషణలో భాగంగా లైబ్రరీస్‌ అథారిటీస్‌ వారి శాఖా గ్రంథాలయంలో ఓ చిరు ఉద్యోగిగా చేరి అంచలంచెలుగా ఎదిగారు. ఉస్మానియా విశ్వవిద్యాలయము నుంచి లైబ్రరీ సైన్సులో డిప్లొమా పొందారు. ఆంధ్ర విశ్వవిద్యాలయం వారు తెలుగులో బాలసాహిత్య వికాసం, ఆంధ్రప్రదేశ్లో బాలల గ్రంథాలయాల ప్రగతిపై ఆయన చేసిన పరిశోధనా కృషికి పీహెచ్‌డీ బహుకరించారు. వీరి సతీమణి నాగేంద్రమ్మ, సంతానం నలుగురు కుమారులు ఉన్నారు.
కొన్ని రచనలు
200px|thumb|నన్మానం, పురస్కారం అందుకుంటున్న డా.వెలగా వెంకటప్పయ్య
గుర్తింపులు
200px|thumb|ఎ.వి.ఎస్ గారితో వెలగా వెంకటప్పయ్య
మరణం
250px|thumb|అంత్యక్రియ  కార్యక్రమంలో శ్రద్ధాంజలి ఇతడు తన 83వ యేట 2014, డిసెంబరు 29న గుండెనొప్పితో విజయవాడ లోని ఒక ప్రైవేటు ఆసుపత్రిలో మరణించాడు.
సాహసం
సాహసం లేదా సాహస కృత్యాలు (Adventure) కొన్ని రకాల ప్రమాదకరమైన చర్యలు. సామాన్యంగా ఎంతో కొంత ప్రమాదం ఉన్న అడవులలో ప్రయాణం, కొండలెక్కడం, ఆకాశం నుండి దూకడం వంటి భౌతిక చర్యలను మాత్రమే వీటిని ఉదహరిస్తారు. వీనిలో కొన్ని ప్రమాదమైన క్రీడలు, వ్యాపారాలు మొదలైనవి కూడా ఉన్నవి. సాహస కృత్యాలు చేసే వ్యక్తుల్ని సాహసికులు అంటారు.
సాహసం ప్రదర్శించి ప్రాణాపాయ పరిస్థితుల నుండి రక్షించిన పిల్లలకు ప్రతి సంవత్సరం భారత ప్రభుత్వం అవార్డులు అందజేస్తుంది.
యుజ్వేంద్ర చహల్
యుజ్వేంద్ర చహల్‌ భారతదేశానికి చెందిన అంతర్జాతీయ క్రికెట్ క్రీడాకారుడు. ఆయన 2016లో భారత దేశం తరపున అంతర్జాతీయ క్రికెట్ లోకి అడుగు పెట్టి తక్కువ వన్డేల్లో వంద వికెట్లను తీసిన ఐదో భారత ఆటగాడిగా రికార్డు సృష్టించాడు.
యుజ్వేంద్ర చాహల్ 2023 మే 11 నాటికీ 142 ఇన్నింగ్స్‌ల్లో 187 వికెట్లు తీసి ఐపీఎల్ చరిత్రలో అత్యధిక వికెట్లు తీసిన బౌలర్‌గా ఆల్ టైమ్ రికార్డు సృష్టించాడు.
వివాహం
యుజ్వేంద్ర చహల్‌ యూట్యూబర్, కొరియోగ్రాఫర్, డెంటిస్ట్ ధనశ్రీ వర్మను 2020 ఆగస్టు 8న గురుగ్రామ్ లోని కర్మా లేక్ రిసార్ట్ లో వివాహమాడాడు.
మూలాలు
వర్గం:1990 జననాలు
దుప్పి ఎలుక
దుప్పి ఎలుక (ఆంగ్లం Indian Gerbil లేదా లాటిన్ Tatera indica) మ్యురిడే కుటుంబానికి చెందిన ఎలుక. ఇవి బంగ్లాదేశ్, ఆఫ్ఘనిస్థాన్, చైనా, ఇరాన్, ఇరాక్, కువైట్, నేపాల్, పాకిస్థాన్, శ్రీలంక, సిరియా దేశాలలో విస్తరించాయి. ఇవి టటేరా (Tatera) ప్రజాతికి చెందిన ఏకైక జాతికి చెందిన జీవులు.
వివరణ
దీని తల, శరీరం పొడవు 117-20 సెం.మీ ఉంటుంది. దీని తలతో సహా శరీర ఉపరితలం అంతా లేత గోధుమ రంగులో ఉంటుంది. దీని దిగువ భాగం తెలుగు రంగులో ఉంతుంది. దీని తోక పూర్తిగా వెండ్రుకలతోకూడి ఉంటుంది. తోక దట్టమైన నలుపు రంగుతో కూడిన గోధుమ వర్ణములో ఇరువైపులా బూడిద రంగులో ఉండి, చివరికి నలుపు రంగులో ఉంటుంది. దీని శరీరంపై వెండ్రుకలు మృదువుగా ఉంటాయి. తోకపై ఉన్న వెండ్రుకలు పెద్దవి. కళ్ళు పెద్దవి.
పునరుత్పత్తి
ఈ జాతి యొక్క లింగాలు రెండూ వేరుగా నివసిస్తాయి. మగ, ఆడ జీవుల మధ్య సంబంధం ఇంకా తెలియరాలేదు.
ఆహారం
ఇవి సర్వ భక్షకాలు. ధాన్యాలు, విత్తనాలు, మొక్కలు, వేర్లు, కీటకాలు, సరీసృపాలు, చిన్న పక్షులు, క్షీరదాలను కూడా ఇవి తింటాయి.
ఇతర వనరులు
వర్గం:క్షీరదాలు వర్గం:కనీసం ఆందోళనకర జాతులు ఎర్ర జాబితా
శంతనుడు
శంతనుడు మహాభారతంలో హస్తినాపురాన్ని పరిపాలించిన చంద్రవంశానికి చెందిన రాజు. భరతుడి వంశక్రమానికి చెందినవాడు. పాండవులకు, కౌరవులకు పూర్వీకుడు. హస్తినాపురానికి రాజైన ప్రతీపునికి వృద్ధాప్యంలో జన్మించిన కనిష్ఠ పుత్రుడు.
గంగాదేవి
ఒకరోజు శంతనుడు గంగా నదీ పరిసర ప్రాంతాల్లో విహరించుచుండగా ఒక అందమైన కన్యను చూశాడు. ఆమెను వివాహమాడదలచి ఆమెను అనుమతి కోరాడు. అప్పుడు ఆమె తను ఏమి చెప్పినా ఎదురు చెప్పకుండా ఉండేటట్లయితే వివాహం చేసుకోవడానికి అభ్యంతరం లేదని షరతు పెట్టింది. అందుకు ఒప్పుకున్న శంతనుడు ఆమెను వివాహం చేసుకున్నాడు. కొంతకాలానికి ఆమె ఒక పుత్రునికి జన్మనిచ్చింది. ఆమె ఆ శిశువును గంగా గర్భంలో వదలి వేసింది. కానీ ఆమె పెట్టిన షరతును అనుసరించి ఏమీ అడగలేదు. కొంత కాలానికి మరో పుత్రుడు జన్మించాడు. ఆమె ఆ శిశువును కూడా అలాగే గంగార్పణం కావించింది. ఇలా ఏడుగురు పుత్రులను గంగలో వదిలి పెట్టింది. ఎనిమిదవ శిశువును కూడా ఆమె అలాగే ముంచివేయడానికి ప్రయత్నించగా కుతూహలం ఆపుకోలేని శంతనుడు ఆమెను ఎందుకలా చేస్తున్నావని ప్రశ్నించాడు. దాంతో ఆమె షరతుకు భంగం కలిగి ఎనిమిదవ శిశువును అలాగే బ్రతకనిచ్చింది. ఆ ఎనిమిదవ శిశువే దేవవ్రతుడైనాడు. తర్వాత భీష్ముడిగా పేరుగాంచాడు.
బ్రహ్మశాపంతో శంతనుడు జన్మించుట
తన మునుపటి జన్మలో, ఇక్ష్వాకు రాజవంశానికి చెందిన మహాభిషుడు అనే శక్తివంతమైన రాజు ఉన్నాడు. మహాభిషుడు అనేక సద్గుణ లక్షణాలను కలిగి ఉన్నాడు. మహాభిషుడు వెయ్యి అశ్వమేథ యగాలు, వంద రాజసూయ యగాలు (చక్రవర్తిగా అర్హత సాధించిన తరువాత) చేసిన తరువాత, ఆయన మరణించిన తరువాత స్వర్గలోకం చేరుకున్నాడు. ఒకసారి ఆయనకు బ్రహ్మ ఆస్థానాన్ని సందర్శించే అవకాశం లభించింది. అక్కడ దేవతలు, ఋషులు అందరూ కూడా ఉన్నారు. ఋషులు, దేవతలు అందరూ బ్రహ్మను ఆరాధిస్తుండగా గంగాదేవి బ్రహ్మసభలో ప్రవేశించింది. ఆమె సభలో ప్రవేశిస్తున్న తరుణంలో ఒక గాలితరంగం వీచి, గంగాదేవి పైటచెరగు ఆమె శరీరం నుండి వైదొలిగింది. అది చూసిన సభికులలో మహాభీషుడు మినహా అక్కడ ఉన్న ప్రతి ఒక్కరూ తలలను వంచుకున్నారు. మహాభీషుడు మాత్రం ఆమెను కామంతో అలా చూస్తూనే ఉండిపోయాడు. ఈ చర్యను చూసిన బ్రహ్మ తన నిగ్రహాన్ని కోల్పోయాడు. ఆగ్రహించి, అతి పవిత్రమైన బ్రహ్మసభలో సభామర్యాద విస్మరించి కాముకంగా ప్రవర్తించినందుకు ఆయనను మనుష్యలోకంలో మానవునిగా జన్మించమని శపించాడు. ఈ చర్యను ఆస్వాదించిన గంగ మానవుడిగా తన కారణంగా శాపగ్రస్థుడైన మహాభిషుని వివాహం చేసుకోవాలని నిశ్చయించుకుని భూలోకానికి బయలుదేరింది. మహాభిషుడు తాను భూలోకంలో ప్రతీప కుమారుడిగా జన్మించాలని కోరుకున్నాడు.
కురురాజు ప్రతీపుడు ఒకసారి గంగాతీరంలో ధ్యానం చేస్తున్న సమయంలో గంగా ఒక అందమైన మహిళ రూపాన్ని ధరించి రాజు దగ్గరికి వచ్చి అతని కుడి తొడ మీద కూర్చున్నది. ప్రదీపుడు ఆమెను చూసి ఏమి కావాలని అడిగగానే గంగ ప్రతీపుడితో తనను వివాహం చేసుకొమ్మని కోరింది. ప్రతీపుడు తాను భార్యమినహా ఎవరిపట్ల కామమోతుడు కానని ప్రతిజ్ఞ చేసానని అందువలన ఆమె కోరికను అంగీకరించలేనని, ఆమె తన కుడి తొడ మీద కూర్చుంది కనుక సంప్రదాయాల అనుసరించి ఆమె తనకు కుమార్తె లేదా కోడలు ఔతుందని, ఎడమ తొడ మీద కూర్చుంటేనే భార్య కాగల అవకాశం ఉంటుందని చెప్పి ఆమెను వివాహం చేసుకోవడానికి నిరాకరించాడు. అయినప్పటికీ ఆమె తన కుమారుని చేసుకుని తనకు కోడలు కావచ్చునని చెప్పాడు. అందుకు గంగాదేవి అంగీకరించింది.
ప్రతీపమహారాజుకు ఆయన భార్య సునందకు వారి వృద్ధాప్యంలో ఒక మగ బిడ్డ జన్మించాడు. కుమారుడు జన్మించిన తరువాత తన కోరికలను తపస్సు ద్వారా శాంతింపజేసాడు కనుక అతనికి ప్రతీపుడు శంతనుడు అని పేరు పెట్టాడు. ప్రతీపుడు అప్పుడు శంతనుడిని హస్తినాపుర రాజుగా నియమించి తాను తపస్సు చేయటానికి అడవులలోకి వెళ్ళాడు. శంతనుడి కంటే పెద్దవాడు అయిన బాహ్లికుడు కూడా శంతనుడికి హస్తినాపుర రాజు కావడానికి అనుమతి ఇచ్చాడు.
శంతనుడు తన కుమారుడితో తిరిగి కలుసుకొనుట
భార్య, కొడుకును కోల్పోయిన దు:ఖంతో నిండిన శంతనుడు బ్రహ్మచర్యమును ఆచరించడం మొదలుపెట్టాడు. తన రాజ్యాన్ని బాగా పరిపాలించాడు. కేవలం సద్గుణ ప్రవర్తనను అవలంబించడం ద్వారా శాంతనుడు ఆయుధాలను ఉపయోగించకుండానే ప్రపంచం మొత్తాన్ని సులభంగా జయించగలిగాడు. రాజులందరూ శాంతనుడిని చక్రవర్తిగా ప్రకటించారు. అతని పాలన శాంతియుతంగా కొనసాగింది. శాంతనుడు వేటను వదలి తన పాలన నుండి ప్రజాదరణ పొందాడు.
ఒక రోజు గంగా ఒడ్డున నడుస్తున్నప్పుడు నది జలరహితంగా మారడం శంతనుడు గమనించాడు. ఈ దృగ్విషయం కారణాన్ని వెతుకుతున్నప్పుడు ఆయన తన ఆయుధంతో నది ప్రవాహాన్ని కట్టడి చేసిన ఒక అందమైన యువకుడిని చూశాడు. ఆ యువకుడు ఆయన కుమారుడు అయినప్పటికీ శంతనుడు అతడిని గుర్తించలేదు. ఎందుకంటే అతను జన్మించిన కొద్ది క్షణాలు తరువాత గంగాదేవి తన కుమారుడితో శంతనుడిని విడిచి పోయింది. బాలుడు మాత్రం ఆయన తన తండ్రి అని గుర్తించాడు. అయినప్పటికీ అతను దానిని శంతనుడికి వెల్లడించలేదు. బదులుగా అతను తన భ్రమ శక్తిని ఉపయోగించి తన దృష్టి నుండి అదృశ్యమయ్యాడు. ఇది చూసిన శంతనుడు బాలుడు వాస్తవానికి తన కొడుకు కాదా అని ఆశ్చర్యపోతూ బాలుడిని తనకు చూపించమని గంగాను పిలిచాడు. గంగా ఇలా స్త్రీరూపంలో కనిపించిన తరువాత బాలుడు వాస్తవానికి తన కుమారుడు దేవవ్రతుడు అని, వశిష్టఋషి నుండి పవిత్ర గ్రంథాల పరిజ్ఞానాన్ని, పరశురాముని వద్ద యుద్ధ కళను నేర్చుకున్నాడని గంగాదేవి ఆయనకు వెల్లడించించి కుమారుడిని శంతనుడికి అప్పగించింది. దేవవ్రతుని గురించి నిజం వెల్లడించిన తరువాత ఆమె శంతనుడితో కుమారుడిని హస్తినాపురానికి తీసుకెళ్లమని చెప్పింది. రాజధాని చేరుకున్న తరువాత శంతనుడు దేవవ్రతుడిని సింహాసనం వారసుడిగా ప్రకటించి యువరాజుగా పట్టాభిషేకం చేశాడు. గంగాదేవి వంటి భార్యతో వియోగం చెందిన తరువాత కూడా శంతనుడు దేవవ్రతుడి వంటి కుమారుడిని పొందినందుకు ఆనందించాడు. దేవవ్రతుడి సాయంతో శంతనుడు యమునాతీరంలో ఏడు అశ్వమేథ యాగాలు నిర్వహించాడు.
శంతనుడు - సత్యవతి
నాలుగు సంవత్సరాల తరువాత శంతనుడు యమునా ఒడ్డున ప్రయాణిస్తున్నప్పుడు తెలియని దిశ నుండి ఒక అద్భుతమైన సువాసన వచ్చింది. సువాసన కారణాన్ని వెతుకుతున్నప్పుడు ఆయన సత్యవతిని (యోజనగంధి) చూశాడు. ఆమె నుండి దివ్యమైన సువాసన వాసన వస్తోంది. సత్యవతి తన గ్రామంలోని మత్స్యకారుల రాజు దత్తపుత్రిక. ఆమెను చూడగానే శంతనుడు ఆమెతో ప్రేమలో పడ్డాడు. ఆమెను వివాహం చేసుకోవాలని కోరుకున్నాడు. సత్యవతి తన తండ్రి అనుమతిస్తేనే వివాహం జరుగుతుందని చెప్పింది. శంతనుడు మత్స్యరాజు వద్ద సత్యవతిని ఇమ్మని కోరిన తరువాత, సత్యవతి కుమారుడు హస్తినాపుర సింహాసనానినికి వారసత్వంగా పొందాలనే షరతుతో ఆమె తండ్రి వివాహానికి అంగీకరించాడు.
మూలాలు
వర్గం:పురాణ పాత్రలు వర్గం:మహాభారతంలోని పాత్రలు
బేవినహళ్ళి
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి ఉన్నాయి. బాలబడి హిందూపురంలోను, మాధ్యమిక పాఠశాల కె.బసవపల్లెలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల హిందూపురంలో ఉన్నాయి. సమీప వైద్య కళాశాల అనంతపురంలోను, మేనేజిమెంటు కళాశాల, పాలీటెక్నిక్‌లు హిందూపురంలోనూ ఉన్నాయి. సమీప వృత్తి విద్యా శిక్షణ పాఠశాల హిందూపురంలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు సేవామందిర్లోనూ ఉన్నాయి.
ప్రభుత్వ వైద్య సౌకర్యం
బేవినహళ్ళిలో ఉన్న ఒకప్రాథమిక ఆరోగ్య కేంద్రంలో ఒక డాక్టరు, నలుగురు పారామెడికల్ సిబ్బందీ ఉన్నారు. ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ఒక ప్రత్యామ్నాయ ఔషధ ఆసుపత్రిలో ఒక డాక్టరు, ముగ్గురు పారామెడికల్ సిబ్బందీ ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. అలోపతి ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో ఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామం సంపూర్ణ పారిశుధ్య పథకం కిందకు రావట్లేదు. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 20 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
బేవినహళ్ళిలో భూ వినియోగం కింది విధంగా ఉంది
నీటిపారుదల సౌకర్యాలు
బేవినహళ్ళిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
బేవినహళ్ళిలో ఈ కింది వస్తువులు ఉత్పత్తి అవుతున్నాయి.
1486
1486 గ్రెగోరియన్‌ కాలెండరు యొక్క మామూలు సంవత్సరము.
వరాహగిరి
వరాహగిరి తెలుగువారిలో కొందరి ఇంటి పేరు.
1486
జననాలు
thumb|చైతన్య మహాప్రభు
పురస్కారాలు
*
బియ్యపు మధుసూదన్ రెడ్డి
బియ్యపు మధుసూదన్‌ రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో శ్రీకాళహస్తి నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
బి. మధుసూదన్‌ రెడ్డి 15 మే 1971లో ఆంధ్రప్రదేశ్ రాష్ట్రం, చిత్తూరు జిల్లా, శ్రీకాళహస్తి మండలం, అమ్మపాలెం గ్రామంలో జన్మించాడు. ఆయన బీఏ వరకు పూర్తి చేశాడు.
రాజకీయ జీవితం
బి. మధుసూదన్‌ రెడ్డి వైఎస్సార్‌ కాంగ్రెస్‌ పార్టీ ద్వారా రాజకీయాల్లోకి వచ్చాడు. ఆయన జగన్‌ చారిటబుల్‌ ట్రస్ట్‌ను స్థాపించి నియోజకవర్గంలో సామాజిక కార్యక్రమాలను  నిర్వహించాడు. ఆయన శ్రీకాళహస్తి నియోజకవర్గ సమన్వయకర్తగా ఉంటూ 2014లో జరిగిన అసెంబ్లీ ఎన్నికల్లో పోటీ చేసి తన సమీప ప్రత్యర్థి టీడీపీ అభ్యర్థి బొజ్జల గోపాలకృష్ణారెడ్డి చేతిలో 7583 ఓట్ల తేడాతో ఓడిపోయాడు.
బి. మధుసూదన్‌ రెడ్డి 2019లో జరిగిన అసెంబ్లీ ఎన్నికల్లో వైసీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి బొజ్జల గోపాలకృష్ణారెడ్డి పై 38141 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.
నవరత్న నిలయం
బి. మధుసూదన్‌ రెడ్డి 'జగనన్న నవరత్న’ పథకాలతో ప్రజల జీవనస్థాయి ప్రమాణాలు ఎలా పెరిగాయో స్ఫురించేలా తొమ్మిది పురుష హస్తాలు, నాలుగు మహిళ హస్తాలతో నవరత్న పథకాలను గుడి కట్టించాడు. ఈ నిలయం మధ్యలో పేదలకు కేటాయించిన జగనన్న పక్కాగృహాన్ని ప్రత్యేకంగా అద్దాల గోపురాన్ని నిర్మించారు. ఈ అద్దాల మహల్‌ లో రాగి ఆకుల్లో సీఎం జగన్‌ బొమ్మను చిత్రీకరించగా అందులోకి వెళ్లి ఎటు చూసినా సీఎం వైఎస్‌ జగన్‌ ఫొటోలు కనిపిస్తాయి.
మూలాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు వర్గం:1971 జననాలు వర్గం:ఆంధ్రప్రదేశ్ శాసన సభ్యులు (2019)
పెళ్ళాం ఊరెళితే
పెళ్ళాం ఊరెళితే 2003, జనవరి 15న విడుదలైన తెలుగు చలనచిత్రం. ఎస్. వి. కృష్ణారెడ్డి దర్శకత్వం వహించిన ఈ చిత్రంలో శ్రీకాంత్, వేణు, సంగీత, రక్షిత ముఖ్యపాత్రలలో నటించగా, మణిశర్మ సంగీతం అందించారు.
ఇతర లంకెలు
వర్గం:2003 తెలుగు సినిమాలు వర్గం:తెలుగు కుటుంబకథా చిత్రాలు వర్గం:తెలుగు ప్రేమకథ చిత్రాలు వర్గం:తెలుగు హాస్యచిత్రాలు వర్గం:ఎస్.వి. కృష్ణారెడ్డి దర్శకత్వం వహించిన చిత్రాలు వర్గం:శ్రీకాంత్ నటించిన చిత్రాలు వర్గం:వేణు నటించిన చిత్రాలు వర్గం:మణిశర్మ సంగీతం అందించిన సినిమాలు వర్గం:కోట శ్రీనివాసరావు నటించిన సినిమాలు వర్గం:సునీల్ నటించిన చిత్రాలు వర్గం:ఎం.ఎస్.నారాయణ నటించిన సినిమాలు వర్గం:గుండు హనుమంతరావు నటించిన సినిమాలు
స్కందమాతా దుర్గా
విశిష్టత
ఈ అమ్మవారు మోక్ష, శక్తి, ఐశ్వర్య ప్రదాయినిగా భక్తులు నమ్ముతారు. స్కందమాతాను ఉపాసించేవాడు నిరక్షరాస్యుడైనా జ్ఞానం ప్రాసాదిస్తుందని పురాణోక్తి. తనను పూజించే భక్తుల కోరికలన్నిటినీ తీర్చే అమ్మవారు ఈమె. నిస్వార్ధ భక్తి చూపేవారికి జీవితంలో ఇహ, పర సుఖాలను ప్రసాదిస్తుంది అని ధ్యానుల విశ్వాసం. ఈ అమ్మవారిని పూజించేటప్పుడు పూర్తిగా శరీరం, మనస్సు ఆమె మీదే లగ్నం చేయాలి అని దేవీ పురాణం చెబుతుంది. ఈ అమ్మవారిని పూజించినప్పుడు, ఆమె ఒడిలో ఉన్న ఆమె కుమారుడు స్కందుడు కూడా భక్తునిచేత పూజింపబడతాడు. దాంతో ఆ ఇద్దరి ఆశీస్సులూ భక్తునికి వస్తాయని భక్తుల నమ్మకం. ఈ అమ్మవారి ఉపాసకులు దైవ శోభతో ప్రకాశిస్తుంటారట. స్కందమాతా దుర్గా దేవిని పూజిస్తే జీవితం చివర్లో తప్పకుండా మోక్షం లభిస్తుందని పురాణోక్తి. ఈ దేవి అగ్నికి అధిదేవత కూడా.
కథ
thumb|250x250px|తన కుమారుడు స్కంద/కార్తికేయ/కుమారస్వామిని ఒడిలో కూర్చోబెట్టుకున్న స్కందమాతా దుర్గాదేవి. స్కందపురాణంలో కుమారస్వామి ఆవిర్భావం గురించి వివరంగా ఉంటుంది. శివ, పార్వతుల వివాహానంతరం ఎన్నో మన్వంతరాల(కొన్ని కోట్ల సంవత్సరాలు) కాలం సంతోషంగా గడుపుతూ ఉంటారు. వారిద్దరి శక్తి ఒకటైన తరువాత, వచ్చిన పిండం త్వరగా బిడ్డగా పుట్టాలనే దురుద్దేశ్యంతో ఇంద్రుడు, ఇతర దేవతలు కలసి తారకాసురునికి దొరకకుండా అగ్నిలో దాస్తారు. ఆ పిండంతో కలసి అగ్ని ఒక గుహలో దాక్కుంటాడు. ఈ లోపు శివ తేజస్సును భరించలేని అగ్ని గంగాదేవికి ఆ పిండాన్ని ఇచ్చేస్తాడు. ఆ తేజస్సును భరించలేని గంగాదేవి ఆ పిండాన్ని రెల్లుపొదల్లో విడిచిపెడుతుంది. అప్పుడు ఆ పిండాన్ని ఆరు కృత్తికలు పోషించగా, కుమారస్వామి జన్మిస్తాడు. ధ్యానం నుంచి బయటకు వచ్చిన పార్వతీదేవి తమ పిండం అగ్ని దగ్గర ఉందని తెలుసుకుంటుంది. తన తేజస్సును దొంగతనం చేసిన దేవతలకు, ఇక పిల్లలు పుట్టరని శపిస్తుంది అమ్మవారు. తన పిండాన్ని తనలో దాచుకున్న అగ్నిని కూడా ఎప్పుడూ మండతూ ఉండమని, ఇది మంచి, ఇది చెడూ అని లేకుండా అన్నిటినీ మండిస్తూ ఉండమనీ శాపం ఇచ్చింది. ఇంతలో అక్కడకు వచ్చిన శివుడు ఆమెను శాంతించమనీ, కుమారస్వామి పుట్టిన వైనాన్ని వివరిస్తాడు. కృత్తికలు జన్మనిచ్చినా, ఆ తేజస్సు తనది కాబట్టీ ఆ బిడ్డ తనవాడేనని పార్వతీదేవి కుమారస్వామిని కైలాశానికి తెచ్చుకుంటుంది. కృత్తికలు పెంచారు కాబట్టీ కార్తికేయుడనీ, రెల్లు పొద(శరవణాలు)లో ఉన్నాడు కాబట్టీ శరవణుడని పేర్లు వచ్చాయి ఆయనకు. అలా లోకమాత అయిన పార్వతీదేవి కుమారస్వామికి తల్లి అవుతుంది. పెరిగి పెద్దవాడైన కుమారస్వామికి తారకాసురునికి శివ, పార్వతుల బిడ్డనైన తన వల్ల తప్ప మరణం లేదన్న విషయం తెలుసుకుని, అతనిపై యుద్ధం ప్రకటించి, దేవతల సేనకు అధ్యక్షుడై అతణ్ణి సంహరించడానికి సిద్ధమవుతాడు. ఆ సమయంలో పార్వతీదేవి దుర్గా అవతారం పొంది కుమారస్వామిని దీవిస్తుంది. అలా దేవ సేనకు అధ్యక్షుడై తారకాసుర సంహారం చేస్తాడు కుమారస్వామి. తిరిగి శంభు, నిశంభులతో యుద్ధ సమయంలో ఐదవ రోజున అమ్మవారు స్కందమాతా దుర్గాదేవి అవతారంలో రణరంగానికి వెళ్ళి కొంతమంది అసురులను చంపుతుంది.
సమయం
thumb|150px|right|గంటగ్లాస్ లో ఇసుక ప్రవాహం కాలం వెళ్లదిసిన సమయాన్ని ట్రాక్ చేయడానికి ఉపయోగపడుతుంది. వర్తమానం గతం, భవిష్యత్తు ల మధ్య ఉన్నదని కూడా ఇది స్పష్టంగా సూచిస్తుంది. సమయమును తెలుగులో కాలము అని కూడా అంటారు. మరి మన పూర్వీకులు కాలమును ఈ క్రింది విదముగ లెక్క కట్టారు. భౌతిక ప్రామాణికం వ్యవధి లేదా ఈవెంట్స్ వేరు కొలవటం. సన్నివేశాలలో సంఘటనలను క్రమం చేయడానికి, గతాన్ని, భవిష్యత్తును మూడవ సంఘటనలను మరొకదానికి సంబంధించి గత లేదా భవిష్యత్తును స్థాపించడానికి సమయం అనుమతిస్తుంది. వ్యాపారం, పరిశ్రమ, క్రీడలు, విజ్ఞాన శాస్త్రం ప్రదర్శన కళలలోవివిధ రంగాలలో సమయాన్ని గుర్తించడానికి కొలవడానికి కొన్ని పద్ధతులు ఉన్నాయి. సమయం కేవలం మనసు భావన, స్థలం సంఖ్యతో మానవ సంఘటనల క్రమబద్ధీకరణ పోలికను అనుమతిస్తుంది. మరో మాటలో చెప్పాలంటే, సమయం విశ్వం గురించి మానవ నిర్మిత ఆలోచన కంటే మరేమీ కాదు, భౌతిక కదలిక విభజన అనేది మానవ నిర్మిత నియమం.
సూర్యుడు పరమాణవును ఆక్రమించిన కాలము ఒక పరమాణవు. సృష్టిలో అతి సూక్ష్మ పదార్థం కూడా పరమాణువు.
2 పరమాణవులు ఒక అణవు
3 అణవులు ఒక త్రపరేణువు
కాలప్రమాణం
1 సహస్రాబ్ది = 10 శతాబ్దాలు = 100 దశాబ్ధం = 200 లస్ట్రమ్స్ = 250 క్వాడ్రెనియాలు = 333.33 ట్రైనియమ్స్ = 500 బియెనియాలు = 1,000 సంవత్సరాలు
1 శతాబ్దం = 10 దశాబ్దాలు = 20 కామములు = 25 క్వాడ్రెనియాలు = 33.33 ట్రియెనియాలు = 50 బియెనియాలు = 100 సంవత్సరాలు
1 దశాబ్దం = 2 లస్ట్రమ్స్ = 2.5 క్వాడ్రెనియమ్స్ = 3.33 ట్రైనియమ్స్ = 5 బియెనియమ్స్ = 10 సంవత్సరాలు
1 సంవత్సరం = 12 నెలలు = 52 వారాలు = 365 రోజులు (లీప్ సంవత్సరాల్లో 366 రోజులు)
1 నెల = 4 వారాలు = 2 ఫోర్ట్‌నైట్స్ = 28 నుండి 31 రోజులు
1 పక్షం = 2 వారాలు = 14 రోజులు
1 వారం = 7 రోజులు
1 రోజు = 24 గంటలు
1 గంట = 60 నిమిషాలు
1 నిమిషం = 60 సెకండ్లు
1 సెకండ్ = SI బేస్ యూనిట్ ఆఫ్ టైమ్
1 మిల్లీసెకండ్ = 1/1,000 సెకండ్లు
1 మైక్రోసెకండ్ = 1/1,000,000 సెకండ్లు
1 నానో సెకను = 1/1,000,000,000 సెకండ్లు
1 పికోసెకండ్ = 1/1,000,000,000,000,000 సెకను
1 ఫెమ్టో సెకండ్ = 1/1,000,000,000,000,000,000 సెకను
1 అట్టో సెకండ్ = 1/1,000,000,000,000,000,000,000 సెకను
1 ప్లాంక్ సమయం = అతి చిన్న కొలత సమయం
సమయం gurinchi
కాలనిర్ణయం (చారిత్రక, భౌగోళిక, మొదలైనవి) కొన్ని సంఘటనలు జరిగే సంఘటనలను (సాపేక్షంగా స్వల్ప కాలాలు) లేదా ప్రక్రియలకు (ఇక కాలం) అనుమతిస్తుంది. కాలక్రమంలో విభాగాలలోని పాయింట్లు ప్రక్రియలలో చారిత్రక క్షణాలను గ్రాఫికల్‌గా సూచించవచ్చు.
సమయాన్ని కొలవడానికి రూపాలు సాధనాలు చాలా పురాతన కాలం నుండి ఉపయోగంలో ఉన్నాయి, అవన్నీ కదలిక కొలతపై ఆధారపడి ఉంటాయి, ఏదైనా ఒక వస్తువు భౌతిక మార్పు ద్వారా సమయాన్ని కొలవవచ్చు మానవులు మొదట నక్షత్రాల కదలికలను కొలవడం ప్రారంభించారు, ముఖ్యంగా సూర్యుని స్పష్టమైన కదలిక, ఇది స్పష్టమైన సౌర సమయానికి దారితీస్తుంది. ఖగోళశాస్త్రం అభివృద్ధి, క్రమంగా, సూర్య గడియారాలు, నీటి గడియారాలు లేదా గంట గ్లాసెస్ స్టాప్‌వాచ్‌లు వంటి వివిధ సాధనాలను సృష్టించింది. ఇప్పుడు ప్రపంచంలో దాదాపు అందరూ సార్వత్రిక సమయం (UT) అనేది భూమి భ్రమణం ఆధారంగా ఒక సమయ ప్రమాణంగా తీసుకున్నారు దీనిని లెక్కించటానికి పరమాణు గడియారమును ప్రపంచ సమయానికి మూలంగా తీసుకొంటున్నారు. 1972 నుండి, UTC ఇంటర్నేషనల్ అటామిక్ టైమ్ (TAI) నుండి సేకరించిన లీప్ సెకన్లను తీసివేయడం ద్వారా లెక్కించబడుతుంది, ఇది భూమి భ్రమణ ఉపరితలంపై (జియోయిడ్) సరైన సమయాన్ని గుర్తించే సమన్వయ సమయ ప్రామాణికం.
మూలాలు
వర్గం:కాలం
బుజ్జాయి
thumb|right|బుజ్జాయి జనవరి 2009 పత్రిక ముఖచిత్రం. బుజ్జాయి (Bujjayi) ఒక తెలుగులో ప్రచురించబడుతున్న పిల్లల మాసపత్రిక. ఈ పత్రిక ఎడిటర్, పబ్లిషర్ జి.ఏ.రావు. దీనికి 2009 సంవత్సరంలో 34వ సంపుటి నడుస్తుంది.
ప్రతి పత్రికలో పిల్లల కోసం నీతి కథలు, విజ్ఞానాన్ని పెంపొందించే ఎన్నో విషయాలు, అంశాలు ఉంటాయి.
వర్గం:తెలుగు పత్రికలు
నక్కా బాలయోగి
నక్కా బాలయోగి భారతదేశానికి చెందిన న్యాయమూర్తి. ఆయన 2017 జనవరి 17 నుండి 2019 జనవరి 14 వరకు ఆంధ్రప్రదేశ్ హైకోర్టు న్యాయమూర్తిగా విధులు నిర్వహించాడు.
జననం, విద్యాభాస్యం
నక్కా బాలయోగి 1957 జనవరి 15న  ఆంధ్రప్రదేశ్ రాష్ట్రం,  తూర్పుగోదావరి జిల్లా, ముమ్మిడివరం మండలం,  పెయ్యాలవారిపేట గ్రామంలో జన్మించాడు. ఆయన అమలాపురంలోని ఎస్.కే.బి.ఆర్ కాలేజీ నుండి డిగ్రీ పూర్తి చేసి, ఆంధ్రా యూనివర్సిటీ నుంచి లా డిగ్రీ పట్టా అందుకున్నాడు.
వృత్తి జీవితం
నక్కా బాలయోగి లా  పూర్తి చేశాక బార్ కౌన్సిల్ లో 22 డిసెంబర్ 1980న న్యాయవాదిగా పేరు నమోదు చేసుకొని సీనియర్ న్యాయవాది వీ. వెంకట రామయ్య దగ్గర జూనియర్‌గా చేరి వృత్తిలో మెళుకువలు నేర్చుకొని ఉమ్మడి ఆంద్రప్రదేశ్ హైకోర్టులో న్యాయవాదిగా ప్రాక్టీస్ మొదలు పెట్టి 1985లో డిస్ట్రిక్‌ మునిసిఫ్‌ మేజిస్ట్రేట్‌గా నియమితులయ్యాడు. ఆయన ఉమ్మడి ఆంధ్రప్రదేశ్ రాష్ట్రంలో జూనియర్ సివిల్ జడ్జిగా, సీనియర్ సివిల్ జడ్జిగా, అదనపు జిల్లా జడ్జిగా పని చేసి పదోన్నతి పై 30 జూన్ 2010న  కర్నూలు జిల్లా ప్రిన్సిపాల్  & సెషన్స్   జడ్జిగా నియమితుడయ్యాడు.
నక్కా బాలయోగి 02 ఏప్రిల్ 2012 నుండి 23 నవంబర్ 2013 వరకు హైదరాబాద్ లోని ఇండస్ట్రియల్ ట్రిబ్యునల్-I   ఛైర్మన్‌గా,  23 నవంబర్ 2013 నుండి 9 జులై 2015 వరకు సిబిఐ కేసులను చూసే ప్రిన్సిపాల్ స్పెషల్ జడ్జిగా,  10 జులై 2015 to 16 జనవరి 2017  వరకు హైదరాబాద్‌ సిటీ సివిల్‌ కోర్టు చీఫ్‌ జడ్జిగా పని చేసి 17 జనవరి 2017న ఉమ్మడి హైకోర్టు న్యాయమూర్తిగా నియమితుడై 14 జనవరి 2019న న్యాయమూర్తిగా పదవి విరమణ చేశాడు.
మూలాలు
వర్గం:న్యాయమూర్తులు వర్గం:ఆంధ్రప్రదేశ్ హైకోర్టు న్యాయమూర్తులు
వాయు స్తుతి
వాయు స్తుతి అనేది ద్వైత తత్వ శాస్త్ర స్థాపకుడైన శ్రీ మధ్వాచార్యుల ను స్తుతిస్తూ శ్రీ త్రివిక్రమ పండితచార్య స్వరపరిచిన అత్యంత ప్రసిద్ధ స్తుతి. మధ్వాచార్యులు, లేదా శ్రీ మధ్వాచార్యుల అనుచరులు, మధ్వాచార్యులు వాయుదేవుడి మూడవ అవతారమని విశ్వసిస్తారు. వాయు స్తుతిని హరి వాయు స్తుతి అని కూడా అంటారు.
చరిత్ర
పురాణాల ప్రకారం, శ్రీ మధ్వాచార్యులు ఉడిపి శ్రీకృష్ణ ఆలయ గర్భగుడిలో ప్రతిరోజూ పూజలు చేసే సమయంలో, త్రివిక్రమ పండితచార్యుడు ద్వాదశ స్తోత్రాన్ని బయట పఠించేవారు. నైవేద్యం ముగింపు లేదా స్వామికి ఆచార పూర్వకంగా భోజనం పెట్టడం గంటల ధ్వనుల ద్వారా సూచించబడింది. అయితే ఒకరోజు త్రివిక్రమ పండితచార్య చాలా సేపటికి కూడా ఘంటసాల శబ్దం వినిపించక పోవడంతో ఆసక్తి పెరిగింది. అతను తలుపు గుండా చూసాడు, శ్రీ మధ్వుడు శ్రీరామునికి హనుమంతునిగా, శ్రీకృష్ణుడికి భీమసేనుడిగా, వేదవ్యాసుడు మధ్వాచార్యునిగా పూజలు చేయడం అతనిని ఆశ్చర్యపరిచింది. భక్తితో జయించి, వాయు స్తుతిని రచించి మధ్వాచార్యుడికి అంకితమిచ్చాడు.
ప్రాముఖ్యత
వాయు స్తుతి 41 భాగాలను కలిగి ఉంటుంది. నరసింహ భగవానుని స్తుతిస్తూ నరసింహ నఖ స్తుతితో ప్రారంభించి ముగించడం ద్వారా వాయు స్తుతిని జపించడం ప్రాముఖ్యతను సంపాదించి పెట్టింది. త్రివిక్రమ పండితాచార్య తన రచనను సమర్పించినప్పుడు, శ్రీ మధ్వ ఆ పనిని కేవలం తన స్తుతికే అంకితం చేయకూడదని పట్టుబట్టి, తక్షణమే నఖ స్తుతిని రచించి, వాయు స్తుతికి ముందు, తరువాత జపించమని ఆదేశించాడని చెబుతారు.
సాంప్రదాయ యాంత్రికశాస్త్రం
Fitzpatrick, Richard. Classical Mechanics (uses calculus) భౌతిక శాస్త్రంలో గుళిక (క్వాంటమ్‌) యంత్రశాస్త్రము, సంప్రదాయిక యంత్రశాస్త్రం అనేవి రెండు ముఖ్యమైన ఉప శాఖలు. thumbnail|కక్ష్య చలనము
thumbnail|సర్ ఐజాక్ న్యూటన్ (1643-1727)
సాంకేతిక పదాలు
ఈ వ్యాసంలో వాడిన సాంకేతిక పదాలతో సరితూగే ఇంగ్లీషు పదాలు ఈ దిగువ ఇవ్వడమైనది.
చరిత్ర
పురాతన గ్రీకు తత్వవేత్తలలో "ప్రతీదీ ఒక కారణం వల్ల జరుగుతుంది" అనే ఆలోచన చేసిన వారిలో అరిస్టాటిల్ మొదటి వ్యక్తిగా చెప్పవచ్చు.. ఐజాక్ న్యూటన్ ప్రతిపాదించిన మూడు నియమములు ముఖ్యంగా నిశ్చలస్థితి సూత్రం, త్వరణ సూత్రం, చర్య, ప్రతిచర్య సంప్రదాయ యాంత్రికశాస్త్రంకి పునాదులు. యాంత్రికశాస్త్రంలో శాస్త్రీయంగా గణిత సూత్రీకరణను సరిగ్గా అందచేసిన మొట్టమొదటి వ్యక్తి నూటన్‌. నూటన్ ప్రవచించిన నియమములు, గురుత్వాకర్షణ సిద్ధాంతము సంప్రదాయ యంత్రశాస్త్రానికి అత్యంత కచ్చితమైన వివరణ ఇచ్చాయి. ఆయన ఈ నియమాలు ఖగోళ వస్తువులకు కూడా వర్తిస్తాయి అని నిరూపించగలిగారు. న్యూటన్ తర్వాత, సాంప్రదాయ యాంత్రికశాస్త్రం భౌతిక, గణిత శాస్త్రంలో ఒక ముఖ్యమైన అంశం అయిపోయింది.
సిద్ధాంతం యొక్క వివరణ
thumbnail|ప్రక్షేపకం చలన విశ్లేషణ క్లాసికల్ మెకానిక్స్ యొక్క ఒక భాగం.
సంప్రదాయిక యంత్రశాస్త్రం యొక్క ప్రాథమిక భావనలు గురించి వివరించడానికి, సరళత కోసం, వాస్తవ భౌతిక పదార్థములను బిందుప్రమాణమైన రేణువులుగా (point particles) తీసుకుంటారు. అనగా, ఒక వస్తువు యొక్క ద్రవ్యరాశి దాని కేంద్రం వద్ద ఒక బిందుప్రమాణమైన రేణువు లా ప్రవర్తిస్తుంది అని అనుకుని కలనం చేస్తాం. ఈ రేణువుల యొక్క గమనం (1) వాటి స్థానం, (2) ద్రవ్యరాశి, (3) వాటి మీద పని చేసే బలాల మీద ఆధారపడి ఉంటుంది.
వడి, త్వరణము
కాలంతో పాటు జరిగే స్థానం మార్పును గతివేగము లేదా వడి (velocity) అని అంటారు. ఈ గతివేగానికి ఒక కాయస్థం (magnitude), ఒక దిశ (direction) ఉంటాయి. ఇటువంటి లక్షణం ఉన్న రాసిని దిశమాణి (vector) అంటారు. వీటిని బొద్దు అక్షరాలతో సూచించడం ఆనవాయితీ. ఇక్కడ గతివేగం v అనుకుంటే దానిని, క్షణక్షణం స్థానంలో వచ్చే మార్పుగా, ఒక గణిత సమీకరణంగా, రాయవచ్చు:
.
సంప్రదాయ యంత్రశాస్త్రంలో, గతివేగాలతో సంకలన, వ్యవకలనాలు చెయ్యవచ్చు. కాని ఈ ప్రక్రియలు సాధారణ సంకలన, వ్యవకలనాలులా కాకుండా సదిశమాన బీజగణిత (vector algebra) సూత్రాలకి తల ఒగ్గుతూ చెయ్యాలి.
ఉదాహరణకి ఒక కారు గతివేగం u = ud, రెండవ కారు గతివేగం v = ve అనుకుందాం. ఇక్కడ u మొదటి వస్తువు యొక్క వేగం, v రెండవ వస్తువు యొక్క వేగం, d అనేది మొదటి కారు ప్రయాణిస్తూన్న దిశని చూపే ఏకాంశ సదిశరాసి (unit vector). అదే విధంగా e రెండవ కారు ప్రయాణిస్తూన్న దిశని చూపే ఏకాంశ సదిశరాసి. ఇప్పుడు మొదటి కారులో కూర్చున్న వ్యక్తి దృష్టిలో రెండవ కారు వేగం ఇలా చెప్పవచ్చు:
అదే విధంగా, రెండవ కారులో కూర్చున్న వ్యక్తి దృష్టిలో మొదటి కారు వేగం ఇలా చెప్పవచ్చు:
ఈ రెండు కారులూ ఒకే దిశలో కదులుతూ ఉంటే, d = e కనుక, పైన చూపిన రెండు సమీకరణాలని తేలిక పరచి ఇలా రాయవచ్చు:
రెండు కారులు ఒకే దిశలో కదులుతున్నాయి కనుక, తోకలా ఉన్న ఏకాంశ సదిశరాసిని ప్రత్యేకించి రాయకపోయినా పరవా లేదు. అప్పుడు
త్వరణం
కాలంతో పాటు వడి లేదా గతివేగంలో వచ్చిన మార్పును త్వరణం అంటారు.
అనగా, కాలం గడుస్తూన్న కొద్దీ గతివేగంలో వచ్చే మార్పు త్వరణం. గతివేగం అంటే వేగం యొక్క కాయస్థం, దిశ కనుక కేవలం కాయస్థంలో మార్పు వచ్చినా, కేవలం దిశలో మార్పు వచ్చినా, రెండింటిలో మార్పు వచ్చినా ఆ మార్పు త్వరణానికి కారకం అవుతుంది.
సంప్రదాయ యంత్రశాస్త్రంలో శాఖలు:
సంప్రదాయ యంత్రశాస్త్రం మూడు ప్రధాన శాఖలుగా విభజించబడింది:
సంప్రదాయ యంత్రశాస్త్రాన్ని మరొక మూడు శాఖలుగా కూడా విభజించబవచ్చు. ఈ విభజన ఏయే గణిత సమీకరణాలు వాడుతున్నామో దాని మీద ఆధారపడి ఉంటుంది:
బయటి లింకులు
Page 2-10 of the Feynman Lectures on Physics says "For already in classical mechanics there was indeterminability from a practical point of view." The past tense here implies that classical physics is no longer fundamental.
మూలాలు
వర్గం:భౌతిక శాస్త్రం
హాస్య యోగా
జోక్, కామెడీ, సంతోషకరమైన స్థితి వంటివి లేకుండా శారీరక కదలికల ద్వారా నవ్వడం అనే ప్రక్రియే హాస్య యోగా.
చేయు పద్దతి
ఈ ప్రక్రియ మానసిక ఒత్తిడి నుంచి తక్షణ ఉపశమనం కలిగిస్తుంది. సహజంగా కానీ, కృత్రిమంగా కానీ, నటించడం ద్వారా కానీ - ఏ విధంగా నవ్వినా మానవ మెదడు తేడా పసిగట్టదు, ఎలా నవ్వినా మెదడు ఎండార్ఫిన్లను విడుదల చేస్తుంది. ఈ ఎండార్ఫిన్లు ఆనందాన్నీ, ఆరోగ్యాన్నీ కలిగిస్తాయి. ఈ పరిశోధన ఫలితాల ఆధారంగా 1995లో ముంబైకి చెందిన వైద్యుడు మదన్ కటారియా హాస్య యోగా ప్రక్రియను రూపొందించారు. వాణిజ్యపరమైన ప్రచారం లేకుండానే 100 దేశాలకు పైగా ఈ ప్రక్రియ విస్తరించింది. లాఫింగ్ క్లబ్ లు, హాస్య యోగా శిక్షకులు హాస్య యోగాను మరింత ప్రాచుర్యంలోకి తీసుకువస్తున్నారు.
మూలాలు
వర్గం:యోగా వర్గం:ఆరోగ్యం
జాన్ ఆర్చిబాల్డ్ వీలర్
thumb జాన్ ఆర్కిబాల్డ్ వీలర్ ( 1911 జూలై 9 - 2008 ఏప్రిల్ 13), అమెరికన్ సైద్ధాంతిక భౌతిక శాస్త్రవేత్త. రెండవ ప్రపంచ యుద్ధం తరువాత యునైటెడ్ స్టేట్స్‌లో సాధారణ సాపేక్షతపై ఆసక్తిని పునరుద్ధరించడానికి అతను ఎక్కువగా బాధ్యత వహించాడు. కేంద్రక విచ్ఛిత్తి వెనుక ఉన్న ప్రాథమిక సూత్రాలను వివరించడంలో వీలర్ నీల్స్ బోర్‌తో కలిసి పనిచేశాడు. గ్రెగొరీ బ్రెయిట్‌తో కలిసి, వీలర్ బ్రెట్-వీలర్ ప్రక్రియ భావనను అభివృద్ధి చేసాడు. 20 వ శతాబ్దం ప్రారంభంలో ఊహించిన గురుత్వాకర్షణ పతనం ఉన్న వస్తువులకు "కృష్ణ బిలం" అనే పదాన్ని ఉపయోగించాడు. "క్వాంటం ఫోమ్", "న్యూట్రాన్ మోడరేటర్", "వార్మ్‌హోల్", "ఇట్ ఫ్రమ్ బిట్" లను కనుగొన్నాడు. "వన్-ఎలక్ట్రాన్ విశ్వం"ను ఊహించాడు.
పరిశోధనలు
లైబ్రేరియన్‌ అయిన తండ్రి ఇంటికి తెచ్చే ప్రతి పుస్తకాన్నీ చదవడం అతనిలో ఉత్సుకతను రేపింది. అదే అతడిని ప్రపంచం మర్చిపోలేని శాస్త్రవేత్తను చేసింది. అతను భౌతిక శాస్త్రజ్ఞుడు ఆల్బర్ట్‌ ఐన్‌స్టీన్‌తో కలిసి పనిచేయడమే కాదు, అతని సాపేక్ష సిద్ధాంతానికి ప్రాచుర్యాన్ని తెచ్చే అంశాలను అన్వయించిన వ్యక్తి‌. ఒక అధ్యాపకుడిగా అతను కొందరు విద్యార్థులను శాస్త్రవేత్తలుగా తీర్చిదిద్దడం విశేషం. సైద్ధాంతిక శాస్త్రవేత్తగా పేరొందిన జాన్‌వీలర్‌ బ్లాక్‌హోల్‌ (కృష్ణబిలం), వర్మ్‌హోల్‌ (కీటకబిలం) లాంటి శాస్త్రీయ పదాల సృష్టితో విశ్వంపై అవగాహన పెంచే సిద్ధాంతాలను ప్రతిపాదించాడు. కేంద్రక విచ్ఛిత్తి (Nuclear fission) సిద్ధాంతం, ఆటంబాంబుల నిర్మాణంలో వీలర్‌ పాత్ర కీలకమైనది.
జీవిత విశేషాలు
అమెరికాలో ఫ్లోరిడా రాష్ట్రంలోని జాక్సన్‌విలాలో 1911 జూలై 9న పుట్టిన జాన్‌వీలర్‌ నలుగురి సంతానంలో పెద్దవాడు. గ్రంథాలయంలో ఉద్యోగి అయిన తండ్రి ఇంటికి తెచ్చే పుస్తకాలను వదలకుండా చదవడమే చిన్నప్పుడు అతడి వ్యాపకం. ఆ అలవాటే అతడి ఆలోచనలకు పదునుపెట్టింది. ఏవేవో ప్రయోగాలు చేస్తూ కొయ్యతో తాళాలు, పిస్తోలు, కూడికలు చేసే యంత్రం, స్ఫటికాలతో పనిచేసే రేడియో, టెలిఫోన్‌ నమూనాలు చేస్తూ కాలం గడిపేవాడు.
ఫ్లోరిడాలో పట్టభద్రుడై, జాన్‌హాప్‌కిన్స్‌ విశ్వవిద్యాలయంలో పీహెచ్‌డీ చేసిన వీలర్‌ జర్మనీ వెళ్లి ప్రముఖ శాస్త్రవేత్త నీల్స్‌బోర్‌ పర్యవేక్షణలో పరిశోధనలు చేశాడు. ఆపై అమెరికాలోని నార్త్‌ కెరోలినా, ప్రిన్స్‌టన్‌ విశ్వవిద్యాలయాల్లో బోధనావృత్తిలో దాదాపు నాలుగు దశాబ్దాలు కొనసాగాడు. ఐన్‌స్టన్‌ సాహచర్యంలో ఆయన చేసిన పరిశోధనలు ముఖ్యమైనవి. ఐన్‌స్టీన్‌ సామాన్య సాపేక్ష సిద్ధాంతంలో ప్రయోగాల ప్రసక్తి లేకపోవడంతో అది కొన్నేళ్లపాటు నిరాదరణకు గురైంది. ఆ దశలో వీలర్‌ ఆ సిద్ధాంతాన్ని విశ్వవ్యాపనం (expanding universe) అనే అంశానికి అన్వయించి దానికి ప్రాచుర్యం తెచ్చాడు.
అలాగే కణభౌతిక శాస్త్రం (Paricle Physics) లో ప్రముఖ పాత్ర వహించే 'ఎస్‌-మ్యాట్రిక్స్‌' సిద్ధాంతాన్ని సమకూర్చింది ఈయనే. నీల్స్‌బోర్‌తో కలిసి ఆయన ప్రతిపాదించిన ద్రవబిందు నమూనా (Liquid drop model) కి ఎంతో ప్రాధాన్యత ఉంది. అణుబాంబు, హైడ్రోజన్‌ బాంబుల రూపకల్పన ప్రాజెక్ట్‌లలో కీలక పాత్ర వహించారు. ఆయన కృషికి గుర్తింపుగా అనేక విశ్వవిద్యాలయాలు గౌరవ డాక్టరేట్లను ప్రదానం చేశాయి. ఎన్నో అవార్డులు పొందిన వీలర్‌ తన 97వ ఏట 2008లో మరణించారు. వీలర్‌ ఆత్మకథ 'ఎట్‌ హోమ్‌ ఇన్‌ ద యూనివర్స్‌' అందరూ చదవదగిన గ్రంథం.
వెలుపలి లంకెలు
వర్గం:భౌతిక శాస్త్రవేత్తలు వర్గం:ప్రజలు వర్గం:అమెరికా భౌతిక శాస్త్రవేత్తలు వర్గం:1911 జననాలు వర్గం:2008 మరణాలు
జాన్ డాల్టన్
ఇంగ్లండ్‌లోని ఈగల్స్‌ ఫీల్డ్‌ గ్రామంలో ఓ పేద చేనేత కార్మికుడి అయిదుగురి సంతానంలో ఒకడుగా 1766 సెప్టెంబరు 6న పుట్టిన డాల్టన్‌ చిన్నతనంలోనే సైన్స్‌, గణితం, ఇంగ్లిషుల్లో పట్టు సాధించాడు. వాతావరణ శాస్త్రం (మెట్రియాలజీ)పై ఆసక్తి పెంచుకుని పరిశీలనకు కావలసిన పరికరాలను స్వయంగా రూపొందించుకున్నాడు. వాతావరణ పీడనం, ఉష్ణోగ్రత, గాలి వేగం, తేమ లాంటి విషయాలను రోజూ నమోదు చేసుకోవడాన్ని ప్రారంభించి జీవితాంతం కొనసాగించాడు. చనిపోయే చివరి రోజు వరకు ఆయన నమోదు చేసిన అంశాలు 2 లక్షల పైమాటే! స్కూల్లో పిల్లలకు చదువు చెప్పడం, తండ్రికి సాయపడడంతో పాటు లాటిన్‌, గ్రీకు భాషలు నేర్చుకున్నాడు.
ఇరవై ఏడేళ్లకల్లా కళాశాల అధ్యాపకునిగా చేరినా పరిశోధనలు మానలేదు. ఇంగ్లండ్‌లోని కొండలు, లోయలు, పట్టణాలు తదితర ఎన్నో ప్రాంతాల్లో వాతావరణాన్ని పరిశీలించి, ఎక్కడైనా గాలి సమ్మేళనం (composition) ఒకేలా ఉందని తేల్చుకున్నాడు. అలా ఆయన చేసిన పరిశోధనల ఫలితంగా 'పాక్షిక పీడన సిద్ధాంతం' (Theory of Partial Pressures) చెప్పగలిగాడు. ఆపై రసాయన చర్యలపై దృష్టి సారించి పరమాణు సిద్ధాంతాన్ని అందించాడు. పరమాణువులు ఎలా సంపర్కం చెందుతాయో తెలిపేలా మూలకాలకి డాల్టన్‌ ఏర్పరిచిన సంకేతాలకు ఇప్పటికీ ప్రాధాన్యత ఉంది.
అలాగే మూలకాలు సమ్మేళనంగా ఏర్పడే అంశానికి సంబంధించి 'నిర్దుష్ట అనుపాత నియమం' (Law of Definite proportions), బహుళ అనుపాత నియమం (Law of multiple proportions) నిర్వచించాడు. వాతావరణ పీడనాన్ని సూచించే భారమితి (Barometer), తేమని తెలిపే హైగ్రోమీటర్‌, మేఘాలు ఏర్పడే విధానాలు, వర్షపాతం, బాష్పీభవనం, తుషారస్థానం (Dew Point) గురించిన పరిశోధనలు డాల్టన్‌ చేసినవే. తన పరిశోధనలకు ఎన్నో డాక్టరేట్లు, పురస్కారాలు పొందాడు.
మూలాలు
వర్గం:రసాయన శాస్త్రవేత్తలు వర్గం:1766 జననాలు వర్గం:1844 మరణాలు
ఎం. టి. వి. ఆచార్య
ఎం టి వి ఆచార్య మంచి చిత్రకారుడు. ఆయన చందమామ తెలుగు మాసపత్రికలో మొట్టమొదటి చిత్రకారులలో ఒకరు. స్వతహాగా కన్నడిగ ఐనప్పటికీ, తమిళనాట ఎక్కువ రోజులు ఉన్నారు. 1962 ప్రాంతాలలో వ్యక్తిగత కారణాల వల్ల చందమామ పత్రికను వదిలి, బెంగుళూరు వెళ్ళిపోయారు.
( మడిపడగ బలరామాచార్య అనే చిత్రకారుడు వేరు.)
‘‘మహా భారతం అట్టచివరి బొమ్మకూ, అట్టమీది బొమ్మకూ ఆయన అద్భుతమైన బొమ్మలు గీశారు. ఆయనకు మనుషుల ఎనాటమీ క్షుణ్ణంగా తెలుసు. సుమారు 20 ఏళ్ళ పాటు కొనసాగిన మహాభారతం సీరియల్‌కు ఆయన వివిధ పాత్రల ముఖాలు ఏ మాత్రమూ మార్పు లేకుండా చిత్రీకరించారు. అందరూ బుర్రమీసాల మహావీరులే అయినా ధర్మరాజు, భీముడు, అర్జునుడు, దుర్యోధనుడు, ఇలా ప్రతి ఒక్కరినీ బొమ్మ చూడగానే పోల్చడం వీలయేది. భీష్ముడికి తెల్ల గడ్డమూ, బట్టతలా ఆయనే మొదటగా గీసినట్టు గుర్తు. భీష్మ సినిమాలో ఎన్‌.టి.రామారావు మేకప్‌ అంతా “చందమామ”కు కాపీ అని నా ఉద్దేశం.’’
భారతంలోని విరాటపర్వంలో వచ్చే ‘కీచక వధ’ ఘట్టాన్ని ఆచార్య బాగా చిత్రించారు. ఇది చందమామ ముఖచిత్రంగా ప్రచురితమైంది. మసక చీకటిలో సైరంధ్రి రూపంలో ఉన్న ద్రౌపది చూస్తుండగా కండలు తిరిగిన భీముడు, కీచకుల పోరాటం ఆకట్టుకునేలా గీశారు.
వర్గం:కర్ణాటక వ్యక్తులు వర్గం:భారతీయ చిత్రకారులు
ఓ మై డాగ్
ఓ మై డాగ్‌ 2022లో విడుదల కానున్న తెలుగు సినిమా. 2డి ఎంటర్‌టైన్‌మెంట్ బ్యానర్‌పై సూర్య, జ్యోతిక నిర్మించిన ఈ సినిమాకు సరోవ్‌ షణ్ముగం దర్శకత్వం వహించాడు. అరుణ్‌విజయ్‌, మాస్టర్‌ ఆర్ణవ్‌, మహిమ నంబియార్‌ ప్రధాన పాత్రల్లో నటించిన ఈ సినిమా త‌మిళంతో పాటు తెలుగులో అమెజాన్ ప్రైమ్ వీడియోలో 21న విడుదలైంది.
అంబేద్కర్ రాజగృహ ప్రవేశం (నాటకం)
అంబేద్కర్ రాజగృహ ప్రవేశం అనేది అంబేద్కర్ జీవితంపై నిర్మించిన తెలుగు నాటకం. ఆంధ్రప్రదేశ్ సాంఘిక సంక్షేమ శాఖ సౌజన్యంతో నిర్వహించిన ఈ నాటకానికి పాటిబండ్ల ఆనందరావు రచన, దర్శకత్వం చేకూర్చారు. ఈ నాటకానికి రాష్ట్రవ్యాప్తంగా విశేష స్పందన లభించింది. అంబేద్కర్‌ జీవితం, విద్యా, సంఘర్షణ, ఇబ్బందులను ఎదుర్కొని ఎలా అభివృద్ధి సాధించే విధానం, అంబేద్కర్‌కు చదువులపై జ్ఞానార్జనపైన మక్కువ కలుగుటకు కారణాలు, ఏ సమస్యలు ఎలాంటి సమాజం అంబేద్కర్‌ను పోరాటయోధుడిగా మార్చాయనే విషయాలపై సమగ్రంగా వివరించే నాటకం యిది. ఈ నాటకానికి బి.ఆర్ అంబేద్కర్ ఇల్లు, స్మారక చిహ్నమైన బి.ఆర్. అంబేడ్కర్ రాజగృహం పేరు పెట్టబడింది.
నిర్వహణ
పాటిబండ్ల ఆనందరావు రచించి, దర్శకత్వం వహించిన 'రాజగృహ ప్రవేశం' నాటకాన్ని స్పందన థియేటర్ ప్రదర్శించింది. సుమారు 60మంది కళాకారులు, సాంకేతిక వర్గం నిర్వహించిన అంబేద్కర్ నాటకం రసవత్తరంగా వుంటుంది. అంబేద్కర్ చిన్ననాటి జీవితం, చదువుకోని పెద్దయి దళితుల కోసం అహార్నిశం పాటుపడిన ఇతివృత్తంతో సాగిన నాటకాన్ని రచయిత తనదైన శైలిలో మలిచారు. అగ్రవర్ణాల వారి దురహంకారాన్ని అంబేద్కర్ ప్రశ్నించే సన్నివేశ ప్రేక్షకుల ఆదరణ ఇంకా చప్పట్లో మారుమోగిపోతుంది.
పాత్రలు
అంబేద్కర్ భార్య రమబాయిగా సురభి ప్రభావతి
కేతాస్కర్ దొర పాత్రలో రజితమూర్తి
టీచర్ పాత్రలో నాయుడు గోపి
ప్రజాదరణ
అంబేద్కర్ రాజగృహ ప్రవేశం నాటకము ఆంధ్రప్రదేశ్ సాంఘిక సంక్షేమ శాఖ సౌజన్యంతో అన్ని జిల్లాలలో ప్రదర్శించారు. నాటకాన్ని తిలకించేందుకు ప్రజలు పెద్ద ఎత్తున తరలిరావడంతో వందలాది మందితో కిక్కిరిసి పోతుంది. నాటకాల పట్ల ఆసక్తి కనబర్చని యువత, విద్యార్థులు ఈ నాటకాన్ని ప్రారంభం నుంచి చివరి వరకు ఎంతో ఆసక్తి చూశారు.
మొదటి భాగంలో విశేషాలు
ముఖ్యంగా ఈ మొదటి భాగంలో అంబేద్కర్‌ జీవనశైలి, విద్యాభ్యాసం, భాధలు, అయన అనుభవించిన కష్టాలు, సంఘర్షణలుపై ప్రదర్శన ఇవ్వడం జరుగుతుంది, ఈ భాగం విద్యార్థులను తమ లక్ష్యాలను ఎలా నిర్ణయించు కోవాలనే విధంగా తీసుకెళ్ళడం జరుగుతుంది. ఈ నాటక మొదటి ప్రదర్శన 2010 ఏప్రిల్‌ 13 న జరిగింది. ఆనంతరం హైదరాబాద్‌ లోని రవీంద్రభారతిలో ముఖ్యమంత్రి, ఎమ్మెల్యేలు, ఎమ్మెల్సీల సమక్షంలో జూలై 12 న ప్రదర్శించారు. ప్రదర్శనను ఎంతగానో ఆస్వాదించిన ముఖ్యమంత్రి కార్యక్రమానికి ఆకర్షితులై ఇలాంటి కార్యక్రమాలు రాష్ట్ర వ్యాప్తంగా నిర్వహించాలని కోరారు. సాంఘిక సంక్షేమ శాఖ వారి సౌజన్యంతో రాష్ట్రంలోని పది జిల్లాలో ప్రదర్శనలు ఇవ్వడం జరిగింది.
మూలాలు
వర్గం:సాంఘిక నాటకాలు వర్గం:తెలుగు నాటకాలు
బల్గేరియా
బల్గేరియా (Bulgaria, България) అధికారిక నామం "రిపబ్లిక్ ఆఫ్ బల్గేరియా".ఇది ఆగ్నేయ ఐరోపా ఖండంలోని ఒక బాల్కన్ దేశం. ఈ దేశానికి ఉత్తరాన రొమేనియా, పశ్చిమానసెర్బియా, ఉత్తర మేసిడోనియా, దక్షిణాన గ్రీస్, టర్కీ దేశాలు సరిహద్దు దేశాలు. ఈ దేశపు తూర్పున నల్ల సముద్రం ఉంది.